
PARLAMENTUL  ROMÂNIEI

Camera  Deputaţilor

Comisia pentru industrii si servicii
  Pl-x 29/2016                                                                                                     Bucureşti, 23.02.2016                    
            Nr.4c-3/52/2016
AVIZ
asupra proiectului de Lege pentru completarea art.158 din Legea nr.263/2010 privind sistemul unitar de pensii publice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare,  cu proiectul de Lege pentru completarea art.158 din Legea nr.263/2010 privind sistemul unitar de pensii publice, transmis cu adresa nr.P.L.x29 din 17 februarie 2016, înregistrat cu nr.4c-3/52 din 18 februarie 2016.

Avizul va fi transmis Comisiei pentru muncă şi protecţie socială care este sesizată în fond.


Senatul, în calitate de primă Cameră sesizată a adoptat propunerea legislativă în data de 15 februarie 2016.

Propunerea legislativă are ca obiect de reglementare introducerea alin.(11) în cadrul art.158 al Legii nr.263/2010 privind sistemul unitar de pensii publice, cu modificările şi completăile ulterioare în sensul constituirii, ca stagiu de cotizare în condiţii speciale, a perioadelor de vechime în muncă realizate de angajaţii sucursalelor ROMAG TERMO şi ROMAG PROD din cadrul Regiei Autonome pentru Activităţi Nucleare, în vederea reducerii vârstelor standard de pensionare.    

Consiliul Legislativ a avizat favorabil propunerea legislativă, cu avizul nr.1037/1.10.2015, cu observaţii şi propuneri care nu au fost însuşite de iniţiatori. 


Membrii comisiei au dezbătut propunerea legislativă în şedinţa din 23.02.2016. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru completarea art.158 din Legea nr.263/2010 privind sistemul unitar de pensii publice.      


Prin obiectul şi conţinutul său, actul normativ face parte din categoria legilor organice.

Potrivit art.75 alin. (1) din Constituţia României, republicată, Camera Deputaţilor este Cameră decizională.


VICEPREŞEDINTE,

                                                       Gheorghe Marin   
Consilier parlamentar,
Dr.Fiz.Maria Cristina Bălănescu

